समन के बावजूद सुनवाई में नहीं पहुंची, रांची सिविल कोर्ट ने वारंट जारी किया
Bollywood Actress Ameesha Patel Rs 2.5 Crore Fraud And Cheque Bounce Case - गदर एक्ट्रेस अमीषा पटेल मुश्किलों में फंस गईं हैं। रांची सिविल कोर्ट के धोखाधड़ी के मामले में अमीषा और उनके बिजनेस पार्टनर कुणाल गूमर के खिलाफ चेक बाउंस, धोखाधड़ी और धमकाने के मामले में वारंट जारी किया है।
गदर एक्ट्रेस अमीषा पटेल मुश्किलों में फंस गईं हैं। रांची सिविल कोर्ट के अमीषा और उनके बिजनेस पार्टनर कुणाल गूमर के खिलाफ चेक बाउंस, धोखाधड़ी और धमकाने के मामले में वारंट जारी किया है। इससे पहले मामले में अदालत ने अमीषा को समन भेजा था, लेकिन जब वह कोर्ट नहीं पहुंची तो अदालत ने उनके खिलाफ वारंट जारी कर दिया। मामले की अगली सुनवाई को 15 अप्रैल को होगी।
एलबम और फिल्म के नाम पर अमीषा ने लिए थे पैसे 
दरअसल, अजय कुमार सिंह नाम के एक शख्स ने 17 नवंबर 2018 को चीफ ज्यूडिशियल मजिस्ट्रेट में दोनों के खिलाफ केस दर्ज कराया था। उसने आरोप लगाया था कि म्यूजिक एलबम और फिल्मों के नाम पर अमीषा और उनके बिजनेस पार्टनर कुणाल ने उससे पैसे लिए थे, इसके बावजूद अभी तक फिल्म और एलबम नहीं बन सकी है। अजय का आरोप है कि अमीषा ने फिल्म देसी मैजिक नाम के उससे 2.5 करोड़ रुपए लिए थे, जिसे अमीषा ने वापस नहीं किया।
अमीषा के दिए चेक हुए बाउंस 
दोनों के बीच हुए कॉन्ट्रैक्ट के मुताबिक जब 2018 में फिल्म देसी मैजिक नहीं बनी, तो अजय ने अमीषा से अपने पैसों की मांग की। लंबे इंतजार के बाद अमीषा ने अक्टूबर 2018 में ढाई करोड़ और 50 लाख रुपए के दो चेक दिए, जो बाउंस हो गए। इसके बाद अजय ने अमीषा और उनके मैनेजर के खिलाफ मामला दर्ज कराया।
अमीषा ने मूवी में पैसे लगाने का ऑफर दिया था
मीडिया रिपोर्ट्स के मुताबिक अजय सिंह बिहार के भोजपुर जिले के बखोरापुर का रहने वाला है। वो हमेशा से बॉलीवुड में अपना मुकाम हासिल करना चाहता था। 2017 के हरमू हाउसिंग कॉलोनी में डिजिटल इंडिया को लेकर एक कार्यक्रम हुआ था। इसमें अमीषा और अजय सिंह गेस्ट के तौर पर स्टेज पर साथ बैठे थे।
इवेंट के दौरान अजय को फिल्म देसी मैजिक में पैसे लगाने का ऑफर मिला था, जिसके बाद उसने अमीषा को ढाई करोड़ रुपए का चेक दिया।